༄༅།།རྩ་མདོའི་བསྡུས་བཤད་རྒྱུད་དགོངས་
ཉ་གང་བཞུགས་སོ།།



༄༅ །རྩ་མདོའི་བསྡུས་བ
251
་ཞྭ་གང་
གུ་རུ་སྨན་རྒྱལ་ལ་ན་མོ།། རེག་པ་རྩ་ལ་བརྟེན་ཏེ་ནད་རླུང་མཁྲིས་བད་
ཀན་དང་ལྡན་འདུས་གང་ཡིན་ངོས་བཟུང་བ་ལ། དང་པོ་ས་བཅད་བཅུ་གསུམ་
ལས། བརྟག་བྱེད་ཐབས་ཀྱི་ས་བཅད་ལྔ་སྟེ། སྔོན་འགྲོ་ཟས་སྤྱོད་བསླབ་དང་
སོགས་ནས། བལྟ་ཚུལ་ཤེས་པ་ཡིས་ཞེས་པའི་བར་རོ།། གཉིས་པ་བརྟག་བྱ་
ཡུལ་གྱིས་བསྡུས་པའི་ས་བཅད་བརྒྱད་ཡོད་པ་ནི། ཐ་མལ་རྩ་ལ་སོགས་ནས།
རེག་པ་མདོར་བསྟན་ཡིན་ཞེས་པའོ།། དེ་དག་རིམ་བཞིན་རྒྱས་བཤད་ཀྱི།
དང་པོ་སྔོན་འགྲོ་ཤ་སོགས་བཅུད་ཆེ་བ་དང་། ཆང་ལྟ་བུའི་དྲོད་ཆེ་བ་
དང༌། སྤུས་གསར་མ་ཚོས་ཚིག་རོ་རྗེན་ཟས་ཁེང་[ ཁེངས] པོ་རྣམས་འཇུ་
དཀའ་བ་དང་། ར་དང་རི་དྭགས་ཀྱི་ཤ ཆུ་གྲང་སོགས་བསིལ་ཆེ་བ་དང་།
སྲན་མ་ལྟ་བུ་རླུང་འཁྲུགས་པ་དང༌། སྣུམ་བཅུད་ཀྱིས་མཁྲིས་པ་འཁྲུགས་པ།
འོ་རློན་ལྟ་བུའི་ལྕི་བསིལ་བད་ཀན་འཁྲུགས་པའི་ཟས་དང༌། སྤྱོད་ལམ་ཡང་
སེར་[ བསེར ] བུས་བདས་པ་ལྟོ་བཀུག་པ་མྱ་ངན་དྲག་པོས་རླུང་འཁྲུགས་པ་
དང་། མེ་ཉིས་གདུང་པ་དྲག་ལས་ཞེ་སྡང་གིས་མཁྲིས་པ་འཁྲུགས་པ་དང༌།
བརླན་གྲང་གི་ལས་དང་ཉིན་གཉིད་ཀྱིས་བད་ཀན་འཁྲུགས་ཕྱིར་སྤང་བྱ་དང༌།
སྤྱིར་འགྲངས་ཆེ་དང་ལྟོགས་ཆེ། ཉལ་པོ་སྟེ་ཆགས་སྤྱོད་དང༌། དེ་ནུབ་གཉིད་
ཆག་པའམ་མང་དུ་གཏམ་གླེང་ངམ་འདོན་བརྗོད་བྱས་པའམ། སེམས་ཁུར་ཆེ་
རིག་[ རིགས ] ཀྱི་འདོད་ཆགས་དང་ཁོང་ཁྲོ་སོགས་དོ་གལ་ཅན་ལ་སེམས་
འཕྲེང་བས་ཡིད་བདེར་མི་གནས་ཕྱོགས་ཀུན་སྤངས་ན། དེས་རླུང་མཁྲིས་བད་
ཀན་འདུ་བའི་རང་བཞིན་ཅན་གྱི་ལུས་འདི་མི་འཁྲུགས་པས་རྩའི་མཚན་ཉིད་
ཀྱང་མི་ནོར་ཏེ་གང་ཡིན་གསལ་ལོ།། དེ་ལྟར་གྱི་སྔོན་འགྲོ་མ་བྱས་པར་བལྟ་རུང་
ངམ་སྙམ་ན། སྔོན་འགྲོ་མ་སོང་བའི་གློ་བུར་དུ་ཡང་གི་སྒྲས་བསྟན་ཏེ་བལྟ་རུང་
ཙམ་ལ། དབུགས་ལ་རྐྱེན་གྱིས་མ་བསྐྱོད་པ་དང༌། གལ་ཏེ་དྲག་ལས་རྒྱུག་
མཆོངས་རྩེད་མོ་ཆང་བཟི། ཇ་གལ་[ གར] པོས་འགྲངས་འཕྲལ། མེ་ཉིས་

252
༄༅ །།ཀརྨ་བསྟན་འཕེལ་གྱི་སྨན་ཡིག།
གདུངས་པ་དང་།
ཡང་གྲང་ལྷགས་ཀྱིས་ལུས་གདུངས་པའམ། ལྟོགས་ཆེས་བ་
དག་ལ། རྩའི་སྤང་རྐྱེན་སྔ་མ་དག་གིས་བཏེགས་ཏེ་རྩ་རྒྱས་པ་དང༌། ཕྱི་མ་
དག་གིས་རྩ་གཞའ་བའི་རྐྱེན་བྱེད་པས་དེ་དག་ལ་དབུགས་མལ་གསོ་བ་དང་།
དྲོ་གྲང་སྙོམས་པའི་སྐབས་བཙལ་བ་ཙམ་ནི་ཅིས་
ཟས་རྣམས་འཇུ་བ་དང་།
ཀྱང་གཅེས་པ་སྟེ་གལ་ཆེའོ།།
གཉིས་པ་བལྟ་དུས་ནི། མཁའ་ལ་ཉི་མ་ཤར་ཏེ་སྐྱ་རེངས་ ཤར་ནས་
བཟུངས། ཀླུངས་ཏེ་ཆུ་ལ་ཉི་མ་ཕེབས་པའི་བར་ནི་སྨན་པ་དང་ནད་པའི་དལ་
བྲེལ་ལ་བསྟུན་ཞིང་ཅི་བདེར་ཆོག་ཀྱང་། མལ་དུ་ཉལ་བའི་ལུས་དྲོད་དེ་གོས་
སངས་སེང་སྒོར་འབུད་པ་རྐང་ལག་ཕྱིར་བརྐྱང་བས་ཕྱིར་དབུགས་དྲོན་མོ་རྒྱུས་
[ རྒྱུ]པ་དང་། ཕྱིའི་དབུག་[ དབུགས] ཏེ་རླུང་གྲང་མོས་ནང་ལུས་ལ་ཕོག་མ་
ཤོར་ཞིང་། དོན་དེས་ན་མལ་ནས་མི་འགུལ་ཞིང་དེམ་ཇ་ལྟུང་བ་ཙམ་ལས་
གཞན་ཁ་ ཟས་ཟོས་ན་སྔར་བཤད་དབུགས་ཕྱི་ནང་དུ་རྒྱུ་བའི་ སྐྱོན་ དང་ ལྟོ་
འགྲངས་བའི་སྐྱོན་འབྱུང་བས་མི་བཟའ་ལ། ཆོ་ག་དེ་ལྟར་འཛོམ་ན་གདགས་
ཞེས་དབུག་[ དབུགས ] ཕྱིར་རྒྱུ་བ་དང༌། སྣ་གཡས་ཀྱི་རླུང་དེ་དང༌། སྲིབས་
ཞེས་དབུག་ [དབུགས ] ནང་དུ་རྔུབས་པ་དང་སྣ་གཡོན་གྱི་ རླུང་ རྣམས་ ཆ་
སྙོམས་པས་རྩ་མ་འཁྲུགས་པ་དང་། ཁྱད་པར་ཡང་རྩ་བལྟ་ཡུལ་དེ་ལུས་བསྲོང་
བས་སྣ་གཡས་གཡོན་མཉམ་རྒྱུའི་དུས་དང་འགྲིགས་ན་ནི་རྩ་མལ་དུ་གནས་
པའི་མཆོག་གི་དུས་ཡིན་པས་བལྟ་ཞེས་སོ།།
གསུམ་པ་བལྟ་བའི་གནས་བསྟན་པ་ནི། མཁྲིག་མ་ཞེས་ལག་འགུལ་
དེར་གཉེར་ རིས་གསུམ་ཡོད་པའི་དང་པོ་ནས་ཚོན་གྱི་ཚད་ ལའང་ རིང་ ཐུང་
གཉིས་ཡོད་པའི་རིང་བ་ནི་མཛུབ་མོའི་བར་ཚིགས་ནས་རྩེའི་བར་དེ་ལ་སོར་
གསུམ་ཡོད་པ། དེ་ཡིས་གང་དུ་སླེབས་པ་མལ་ལ་གྲུ་ཁུག་ངོས་སུ་བཅལ་ཏེ། དེ་
ཡང་ལག་ངར་སྒང་གི་རུས་པ་འབུར་པོའི་ལྡེབས་ལོགས་ནང་གི་ས་དེར་ཡིན་

༄༅ །རྩ་མདོའི་བསྡུས་བཤད་རྒྱུད་དགོངས་ཉ་གང༌།
253
ཞིང་། ས་དེར་མཐོ་དམན་བར་མ་ཆ་མཉམ་པའི་གནས་ལ་ ཚོན་ཀན་ ཆག་
གསུམ་བཏགས་ནས། དེའི་ཤ་ལྤགས་མ་འགྲུས་[ འདྲེས] ཞེས་ཉར་ཉེར་དུ་མ་
སོང་བར་སོར་མོ་གསུམ་པོ་བཞག་དགོས་སོ།། དེ་ཅིའི་ཕྱིར་འཕར་རྩ་གཞན་
ལས་དམིགས་སུ་བཀལ་[ བཀརཞེ་ན། ལུས་སྟོད་སྨད་ཀུན་ལ་འཕར་རྩ་ཡོད་
པ་བདེན་མོད་ཀྱང་དེ་དག་ལས་དོན་ཉེ་བའི་སྐེ་དང་མཆན་འོག་དཔུང་པ་རྣམས་
ནས་ནང་གི་རྐྱེན་འཕྲན་[ ཕྲན]རེས་རྩ་འཁྲུགས་ཕྱིར། དཔེར་ན་ལུང་པའི་ཕུ་
ལག་ན་ཆར་དང་སེར་བ་ཕྲན་རེས་ཆུ་འབྲུབ་ནས་རྐྱལ་ཡང་དེ་མ་ཐག་སྐམ་པ་
དང་འདྲ་བས་ངེས་པ་མེད་ཅིང་། ཡང་དོན་སྣོད་དང་རིང་ཆེ་བ་རྐང་ལག་གི་
སོར་མོ་དང་བོལ་རྣམས་སུ་ནི་རླུང་ཁྲག་དེ་རྩ་རྒྱུད་རིང་མོ་ནས་ཡལ་
་་མོ་ནས་ཡལ་ག་དུ་མར་
གྱེས་པའི་ འཕྲང་ལ་བདར་ནས་ནུས་པ་ཉམས་ཏེ། དཔེར་ན་ ཐག་རིང་ གི་
མགྲོན་པོའི་སྐད་ཆ་དེ་ཁོང་ཚོ་ཚོང་དུས་དེར་ཕྱིན་སྐབས་ཀྱི་ལོ་རྒྱུས་ཡིན་པ་ལས་
དེ་རིང་རང་གི་ཚོངས་[ ཚོང] དང་དངོས་པོའི་དཀོན་མོད་བཤད་རྒྱུ་མེད་པ་
དང་འདྲ་བས་ངེས་པ་ཅིའང་མེད་ལ། ལག་འགུལ་བལྟ་རྩ་འདི་ནི་དོན་དང་རིང་
ཐུང་མཚམས་[ འཚམས ]ཕྱིར་སྔ་མའི་སྐྱོན་དེ་གཉིས་མེད་པའི་དཔེར་ནི།
རྒྱང་གྲགས་ཞེས་པ་དེ་གཞུ་འདོམ་སྟོང་ཕྲག་གི་ཚད་ཡིན་ལ། དེ་འདྲ་གཉིས་ནི་
ག་བྷཱུ་ཏིཿཞེས་གླང་གིས་བསྒྲོད་པ་ཟེར་བས་གླང་གི་འགྲོས་ཀྱིས་གྲོ་འདེབས་པའི་
ས་ནས་དབྱར་སྐྱེས་འབྲུག་གི་སྐད་དེ་ཐོག་མཐའ་དང་སྐད་དངོས་མཐོ་དམན་
ཀུན་གསལ་བར་ཐོས་པ་བཞིན་དུ་རྩ་འདི་ལ་འདུ་བ་འཕེལ་ཟད་འཁྲུགས་པའི་
རྟགས་ཀུན་གསལ་ཏེ། དོན་སྣོད་ཀྱི་རླུང་ཁྲག་ཀུན་རྒྱུ་བས་ཚོང་དུས་ཀྱི་བརྒྱ་
ལམ་སྲང་མདོ་བཞིན་ནོ།། དེ་ནི་དཔེ་མི་མཚུངས་ཏེ་ལམ་སྲང་ན་ཚོང་དུས་ཀྱི་མི་
ཀུན་ཡོང་བ་ལྟར་སྟེ[ཏེ]། རྩ་འདི་ན་ནི་དོན་སྣོད་གཅིག་ཀྱང་མི་རྒྱུ་བས་མི་
འཐད་ཅེ་ན། དེར་དོན་སྣོད་ཚོང་དུས་པ་ཐམས་ཅད་མི་འོང་ཡང་ཚོང་དུས་
ཉུལ་བའི་ཚོང་དཔོན་བཟང་པོ་དང་འདྲ་བར་རླུང་ཁྲག་གིས་དོན་སྣོད་ཀྱི་རྩ་ཁྱིམ་

254
༄༅ ༅།ཀརྨ་བསྟན་འཕེལ་གྱི་སྨན་ཡིག།
ཐམས་ཅད་དུ་སོང་ནས་བལྟ་རྩ་འདི་རྒྱུ་བས་འདུ་བ་འཕེལ་ཟད་འཁྲུགས་པའི་
རྟགས་རྣམས་གསལ་ཕྱིར། བརྒྱ་[ རྒྱ」སྲང་གི་ཚོང་དཔོན་བྱུང་བ་ཞིག་ལ་སྐད་
ཆ་ཉན་བཞིན་ཡིན་ནོ།། འོ་ན་རྩ་རྒྱུད་གཅིག་དེ་ལ་དོན་སྣོད་བཅུ་གཉིས་རླུང་
ཁྲག་མི་འདྲེས་པར་མི་སྲིད་སྙམ་ན། དོན་རེའི་འབྲེལ་པ་ཅན་གྱི་སྣོད་དེ་དང་
སྡེབས་ནས་རླུང་ཁྲག་སྲོག་རླུང་གཅིག་གི་ཤུགས་ཀྱིས་འཕེལ་རྔུབས་བྱེད་པ་ཤད་
[ ཤེད]མཉམ་པ་ལ། དོན་རྣམས་ལ་གནས་མཐོ་དམན་རིམ་པར་ཡོད་པའི་
ཕ]
དོན་གྱིས་རླུང་ནུས་ཀྱང་སྔོན་རྗེས་མ་འདྲེས་པར་སླེབས་པ། དཔེར་ན་ཕེ་[
ཙེ་སྟེ་ཐགས་ཀྱི་སྐད་དམ་རེ་སོ་ལྟར་སྔོན་རྒྱབ་ཀྱི་འོང་བའོ།། འོ་ན་འཕར་རྩ་
གཞན་ལ་གཏན་ནས་བལྟ་མི་སྲིད་དམ་ཟེར་ན་དམིགས་བསལ་ཡོད་དེ།
གནས་ཞེས་པ་ང
ཞེས་པ་བལྟ་རྩའི་ཐད་མར་ཟུར་ལག་རྒྱབ་ཀྱི་ཆུ་བ་དང་ནང་གི་རུས་པ་
བླ་
གཉིས་བསྡོངས་པའི་གསེབ་ན་ཡོད་པས་དེ་ལ་བལྟ་དགོས། ཡང་འཆི་འགྲོ་བའི་
དུས་ཀྱི་རྩ་མཐའ་ནས་སྡུད་དགོས་པས་རྐང་ལག་གི་བོལ་གྱི་རྩ་འདུག་གམ་མི་
འདུག་བརྟག་པའི་སྲོལ་ནི་ཡོད་དོ།།
བཞི་པ་མནན་ཚད་ནི། རེག་ཙམ་པའམ་དཔངས་མཐོ་ས་དེར་ནི་ཚུན་
ཞེས་པ་ཟུར་ཆག་པས་ཚོན་དང༌། དབུས་སམ་བར་མའམ་གྲངས་ ཤེས་པའི་
དོན་ཀན་སྲན་གསུམ་ཞེས་ཟུར་ཆག་པས་ཀན་དང༌། སྙུགས་སམ་དམའ་བ་
ཆིའི་སྲན་མ་དྲུག་ཟེར་བ་ཟུར་ཆག་པས་ཆག་ཅེས་འདོན་པའི་ས་དེའི་ཚོན་གྱི་
པགས་པས་ཚོར་བའི་རེག་བྱ་ལྕགས་ཀྱི་རིལ་བུ་སྲན་ཚད་གཅིག་གི་ལྗིད་དང༌།
ཀན་ནས
་ནས་ཤ་ཡིས་ཚོར་བའི་ལྕགས་སྲན་ཚད་གསུམ་གྱི་ལྗིད། ཆགས་[ ཆག]
ནས་རྒྱུས་པ་ནོན་ཙམ་སྟེ་ལྕགས་སྲན་ཚད་དྲུག་གི་རིལ་བུའི་ལྗིད་ཀྱི་རེག་བྱ་རུ་
གསལ་བར་མནན། ཚོན་སོགས་རེག་བྱ་འདིའི་སྐད་དོད་ཀྱང་ཡིན་པས་སོ།།
དེ་ཅིའི་ཕྱིར་ན་རྩའི་སྡོད་ལུགས་དེ་དཔེར་ན་ལ་ཕུག་གི་སྐྱེ་སྟངས་བཞིན་དུ་ཤ་
རྔམས་ཟབ་པ་ན་ལ་ཕུག་གི་སྐྲན་ལྟར་ཆག་གི་རྩ་དེ་ཡོད། ཤ་རྔམས་འབྲིང་ན་

༄༅ 1རྩ་མདོའི་བསྡུས
255
ཉ་གང་
ཀན་རྩ་དེ་ལ་ཕུག་གི་རྡོག་མ་གནས་ཚུལ་དང་འདྲ། ཤ་མི་ཟབ་པར་ཚོན་རྩ་ནི་
ལ་ཕུག་གི་ལོ་མའི་གནས་ལུགས་ལྟར་ལྤགས་འོག་ན་ཡོད་པས་མནན་ལུགས་དེ་
ལྟར་དགོས་དོན་བྱུང་བའོ།།
ལྔ་པ་བལྟ་ཚུལ་ནི། སྨན་པའི་ལག་སོར་ཡང་གྲང་བ་ཆུ་ལས་བྱས་འཕྲལ་
ལམ་སེར་[ བསེར] བུའི་ནང་ན་ལས་བྱས་འཕྲལ་ལྟ་བུ་མིན་པ། ལྕགས་ཤིང་ས་
རྡོ་མེ་ཚངས་[ ཚང] གི་ལས་ཀྱིས་མ་འདྲེག་[ དྲེགས] པས་འཇམ་ཞིང་སོར་
ཚིག་[ ཚིགས ] ནད་ཅན་གྱིས་སྒུར་ཀྱོག་ཅན་མིན་པའི་མཉེན་པ། དེའང་ཧ་
ཅང་དྲོད་ཆེས་སམ་གྲངས་ཚེའི་སྐྱོན་གྱིས་རྩ་ལ་རེག་ན་རྩ་འུར་བ་དང་སྐེམ་པར་
འགྲོ་བས། ནད་པའི་ལག་འགུལ་གྱི་དྲོད་དེ་དང་མཐུན་པར་བྱས་ནས། དོན་
སྣོད་ཀྱི་གཙོ་བོ་སྙིང་ཡིན་ཕྱིར་དང་པོ་དེའི་རྩ་ལ་བརྟག ཁྱད་དུ་ནི་ཕོའི་གཡོན་
དང་མོའི་གཡས་ངོས་ལ་བལྟ་ཞིང་། དང་པོ་སྟེ་ཕོ་ལ་བལྟ་བའི་ཚུལ། ནད་པའི་
ལག་གཡོན་སོགས་ནས། བསམ་བསེའུ་བརྟག་ཅེས་དང་། མོ་ལ་ཚོན་རྩ་
གཉིས་གཡས་གཡོན་བཟློག་[ ལྡོག] དགོས་པ་དང་། དེ་ཅིའི་ཕྱིར་ན། ཕོ་མོར་
གློ་སྙིང་དངོས་ལ་གཡས་གཡོན་ཕྱོགས་ཆ་མེད་ཀྱང་། སྙིང་གི་རྩེ་མོ་དེ་ཕོ་ལ་
གཡོན་རྐྱང་མ་ཤེས་རབ་ཀྱི་རྩ་ནང་ན་རླུང་དཀར་ཆ་འབབ་པའི་ཐབས་ཤེས་ལ
ཕྱོགས་པ་དང༌། བུད་མེད་ཀྱི་སྙིང་རྩ་གཡས་རོ་མ་ཐབས་ཀྱི་རྩའི་ནང་ན་རླུང་
དམར་ཆ་ཉི་མ་འབབ་པའི་ཐབས་ཤེས་ལ་ཕྱོགས་པས། རང་ཁམས་ཀྱི་རླུང་རྒྱུ་
བའི་ཕྱོགས་ཀྱི་བལྟ་རྩ་དེ་ན་རླུང་ཁྲག་དེ་ན་རྒྱུ་བ་ཡིན་པས། དེའི་ཚེ་གློ་བ་
ལྕགས་ཁམས་ཀྱི་དགྲ་སྙིང་མེ་ཁམས་སུ་སོང་བ༔
རྔ་བས་གློ་བའི་རླུང་ཁྲག་གཞན་དུ་འཕོ་
བའོ།། དེ་ལས་དོན་སྣོད་གཞན་རྣམས་ནི་རང་རང་གནས་ཕྱོགས་སུ་རླུང་ཁྲག་
རྒྱུ་བ་ལ་གོང་འཕོའི་དུས་དེ་ལྟར་དབྱེ་བ་མེད་དོ།།
དྲུག་པ་ཐ་མལ་ཞེས་པ་བཟོ་བཅོས་མ་སོང་བའི་ཐ་སྙད་དེ་མི་གང་ཞིག་ལ་
ལུས་ནད་ཀྱིས་མ་བཅོས་པ་ཞིག་ལ་ཡང་རྩ་སྦམ་[ སྦོམ] པའམ་ཕྲ་བའམ་བར་

256
༄༅ །།ཀརྨ་བསྟན་འཕེལ་གྱི་སྨན་ཡིག།
མ་ཞིག་དང་གསུམ་ཡོད་པ་འདུ་བའི་ཤས་ཆེ་ཆུང་གིས་དབྱེ་བས་ཏེ། དེ་ལ་ཕོའི་
རྩ་ཞེས་པ་སྦོམ་ལ་རགས་པར་འཕར་རོ།། བར་མ་བྱང་ཆུབ་སེམས་རྩ་རྒྱུད་རིང་
འཇམ་ལ་མཉེན་པའི་ངོས་བཟུང་ནས། མི་ཕོ་ལ་རྩ་ཕྲ་མྱུར་ཅན་ཆགས་ན་ཚེ་
རིང་ལྟས་དང༌། མི་མོའི་རྩ་ལ་སྦོམ་ལ་རག་[ རགས] པ་བྱུང་ན་ནི་བུའི་དཔལ་
ཏེ་གཡང་ཆེ་ཞེས་སོ།། གཟའ་མི་ཕོ་མོ་གཉིས་ཀར་བྱང་ཆུབ་སེམས་རྩ་ནང་
འཕྲད་པ་ནི་ཚེ་རིང༌། ཡས་དཔོན་པོ་སོགས་ཀྱི་ནི་བ་གཤིས་མཉམ་པས་བྱམས་
ཤིང་མཁོས་ཀ་ལག་བྱེད་དམ་ཕྱིར་བྲན་སོགས་རང་བས་དམན་རིགས་ཀྱིས་སྡང་
བ་དང་། ཞང་པོ་དང་ཁུ་བོ་དྲུང་གཉིས་བསམ་པ་བཞིན་གྱིས་བྱ་ལས་མི་བྱེད་
བསམ་པའི་ཁ་ཚིག་མང་ཕྱིར་སྡང་བ་དང་། ཚ་བོ་དྲུང་ནི་སྤུན་ནམ་སྲིང་མོའི་བུ་
རྒྱུད་དག་ལའང་ཉེ་ཕན་སོགས་མི་ནུས་པས་དེ་རིགས་རེ་མཁོང་[ འཁང] ཆེ་བ་
ཅན་ཏེ་དགྲར་སྡང་དང་མཐར་རབ་ཆད་དོ།། ཕོ་རྩ་ནང་ཕྲད་ན་ཕལ་ཆེ་བ་བུ་
མང་ཞིང་བུ་མོའང་མི་འབྱུང་བ་ནི་མ་ཡིན་ལ། མོ་རྩ་ནང་ཕྲད་པས་བུ་མོ་མང་བ་
དང་བུའང་འབྱུང་སྲིད་པ་ཙམ་མོ།། བྱང་ཆུབ་སེམས་དང་ཕོ་རྩ་ཕྲད་པས་བུ་
གཅིག་འབྱུང༌། མོ་རྩ་དང་ཕྲད་ན་བུ་མོ་ཞིག་འབྱུང་ཞིང་དེ་ལས་ གཞན་མི་
འབྱུང་ངོ་།།
བདུན་པ་དུས་བཞིའི་རྩ་ལ་ཁམས་ལྔའི་འབྱུང་བ་བརྩི་ཚུལ་ནི། གཞིའམ་
དང་པོར་དུས་རེ་དང་དོན་རེ་དང་ཁམས་རེ་དང་རྩའི་མཚན་ཉིད་རེ་སྟེ་བཞི་བཞི་
བསྡེབས་ནས། དེ་ལ་ཁམས་དར་གུད་མ་བུ་དགྲ་གྲོགས་ཀྱི་སྐོར་འགོ་བརྩིས་
པའི་དང་པོ། དུས་དཔྱིད་ཟླ་གསུམ། ས་མི་འགྱུར་བ་ཤིང་དང་ རྩི་ བཅུད་
རིགས་ཁ་འབུས་པ་དང༌། གནམ་མི་འགྱུར་སྐར་མ་རྟ་པ་དབོ་ནག་པ་གསུམ་
དེས་ཟླ་བ་རབ་འབྲིང་ཐ་མའི་ནམ་ཚོད་འཛིན། བར་མི་འགྱུར་བ་བྱེའུ་ཅོ་གས་
རང་སྐད་འབྱིན་པའི་དུས་དེར་ཞག་པོ་དགུ་བཅུ་ཡོད་པའི་བདུན་བཅུ་རྩ་གཉིས་
དེ་ལ་ཁམས་ཤིང་ཁམས་དང་། དོན་མཆིན་པའི་རླུང་ཁྲག་འབྲེལ་བས་རྩའི་རྒྱུད་

༄༅ །རྩ་མདོའི་བསྡུས་བཤད་རྒྱུད་དགོངས་ཉ་གང་།
257
ལས་
ཅོ་གའི་སྐད་ལྟར་ཕྲ་ལ་ཕྲིལ་ཕྲིལ་གྲིམས་པར་འཕར་ནས། དཔྱིད་ཐ་མའི་སྒང་
ས་ཞག་བཞིའམ་གསུམ་ལས་སྔ་ནས་བཟུང་ཞག་ལྷག་མ་བཅོ་བརྒྱད་ནི་ ས་
ཁམས་མཚེར་རྩ་རྒྱུའོ།། དུས་དབྱར་ཟླ་གསུམ་པ་གཞི་མི་འགྱུར་འདབ་རྒྱས་
ཆར་གྱིས་བརླན་པའི་དུས། གནམ་མི་འགྱུར་ས་ག་སོགས། ཁམས་མེ་དང་།
དོན་སྙིང་གི་རླུང་ཁྲག་རྒྱས། རྩ་ཁུ་བྱུག་གི་སྐད་ལྟར་སྦོམ་ལ་རིང་བར་འཕར།
ལྷག་མ་བཅོ་བརྒྱད་ས་ཁམས་མཚེར་རྩ་རྒྱུ། སྟོན་ཟླ་གསུམ་ས་
པ་མི་འགྱུར་བའི་རྩི་
བཅུད་རྒྱས་ཤིང་ལོ་འབྲས་ཀུན་སྨིན། གནམ་མི་འགྱུར་བའི་ཟླ་བ་རབ་འབྲིང་ཐ་
གསུམ་སྐར་མ་གྲོ་བཞིན་སོགས། བྱིའུ་འུར་བ་ཆུ་ཀླུང་ཤོད་དུ་འབབ་སྟེ་གཤོག་
སྒྲ་དིར་གྱིས་སྒྲོགས། ཁམས